Сақаниа еиҭеиҳәеит Аԥсны аибашьраан рвертолиот ианеихс ашьҭахь аӷацәа рнапаҟны ишыҟалаз
17:00 18.01.2023 (ирҿыцуп: 19:06 18.01.2023)
Аԥсны Аџьынџьтәылатә еибашьра анцоз ианар 18, 1993 шықәсазы авертолиот Ми-8 ашәанцәа ахьынхоз Сакьан ианахыԥраауаз ақырҭцәа иеихсит. Авертолиот иҭан Аԥсуа телехәаԥшра аусзуҩцәа: ажурналист Слава Сақаниа, арежиссиор Амиран Гамгьиа, аоператор Ахра Акаба. Авертолиот аԥсҟы зкыз ирылшеит ирманшәаланы артәара, аха иҭаз ауаа рҭҟәеит аӷацәа. Дара изныкымкәа иршьырц иақәыркуан, 19 мшы абункер аҟны иҭакны ирыман. 30 шықәса раԥхьа аҭыԥ змаз ахҭыс, арадио Sputnik аефир аҟны игәалаиршәеит Аԥсны зҽаԥсазтәыз ажурналист Слава Сақаниа.
Аицәажәара шәаҳар шәылшоит аудиофаил аҟны хыхь.